Minu Mustikas nr 1: Jõulutubade konkurss
#000000
♥, Elu ilusad hetked, Pisikesed toredad teod
#000001
Ja tänud teile positiivse vastukaja eest minu päris esimesele postitusele. Seega, teie lahkel loal räägin teile oma jõulutoa tegemisest veidi rohkem ja tutvustan ka detaile.
#000003
Ma saatsin Mustika Keskuse jõulutoa sisustamise konkursile kaks kavandit. Esimese tegin sellise täiesti enda nägu päkapikulise, rõõmsa ja lapsemeelse:
#000004
Kuna mu lapseisa aga arvas, et see küll kellelegi meeldida ei saa, et tegemist on ju ikka suurte inimeste üritusega ja ma olen kergelt kohtalne, kui ma sinna oma päkapikke toppima lähen, siis igaks juhuks jooksis mu mõtetes ka alalhoidliklt veidi pehmema joonega mõte, mis minu arvates oli piisavalt minu enda moodi, aga samas väga suure inimese sõbralik ka. Selle kavandi nimetasin ma “Magusalt Vürtsikas” ja kirjeldusse lisasin, et läbi värvide ja kujundite loon hubase ruumi, milles on jõuluajale omast magusat vürtsi.
#000005
Läks nii, et mind valiti finaali! Kui küsisin kumma kavandi alusel, sain vastuseks, et saan ise valida, mõlemad on toredad. No ma siis mõtlesin naaatukene veel ja panin kaks asja kokku ehk et minu toast sai mõnus, pehme, vürtsikas ja mängulusti täis ruum. Üsna selline, kus mul endal ja ka mu lapsel oleks väga mõnus elada ja olla. Ka jõuluajal. 🙂
#000006
Piparkoogid oli mu idee keskpunkt ja selle sooja ja magusalt vürtsise värvi ümber ehitasin ülejäänud terviku. Mandariinioranzh! Sest see lõhn ja maitse on lahutamatu osa jõuluajast. Teie arvates ka? Ja natuke aniisi ja muidugi suhkruglasuuri. Oranzh ise sobitub minu jaoks imeliselt kokku roosa ja helerohelisega. Mul ei ole lemmikvärvi, mulle meeldivad kombinatsioonid. Näiteks on mu suur lemmik hernes-porgand-mais. Või hernes-porgand-mais-paprika. Ja siis meeldivad mulle mango-arbuus-papaia ja kiivi-arbuus-mango ja mango-maasikas mmmm! Ja nii edasi, värve saab nii mõnusalt kombineerida. Saate aru, eks? Ja selle toaga oli mu kindel plaan piparkoogi- ja shokolaadipruun siduda valge suhkruvaaba, mandariinide, arbuuside ja natuke ka kerge laimiga. Sekka näpuotsaga punast tshillivürtsi päkapikkude näol.
#000007
Kuna mu boks koosnes kahes otsaseinast ja kogu tagumine külg oli avatud Mustika aatriumisse, siis oli see nagu hiigel suur aken. Jagasin mõtteliselt toa kaheks. Poole said endale suured inimesed pehme suure oranzhi värvi diiavani ja kohvilauaga ning teise poole said endale lapsed piaprkoogikuuse ja piaprkoogi-mängumajaga. Kuna mul oli alt mööblipoest lemmikdiivan juba välja valitud, siis seinavärvi osas ei olnud mul enam kahtlust – oranzh diivan pidi saama roosa seina enda taha. No et tulemus oleks ikka eriti soe ja magus. Teise seina tegin veidi jahutavama selles soojas toas ja see sai helerohelise katte.
#000008
Värvimine oli omaette vinge katsumus. Meie värvid tulid Caparolilt ja neil on valikus igasugu vahvaid ja veel vahvamaid värve. Kuna seinapind oli üsna väike, siis soovisin ma sinna õhlisemalt ja elavamalt mõjuvat emotsiooni luua. Nii valisingi ma ArteLasur efektvärvi. Selle lõpptulemus pidi olema näiliselt natuke nagu krohvitud pind, aga pole ei terav ega kraapiv vaid mõnus, pehme ja sile. Natuke liivase muljega krunt läks alla – oleks pidanud minema ühtlaselt rulliga, aga soovisin veidi ebaühtlasemat tulemust ja pintseldasin selle tupsutades suure pehme pintsliga hoopis. Ja efektiga kiht, milles on pisikesed säbrulised tükid sees, oli mõeldud seinale kanda sellesama suure pehme pintsliga. Mina sain oma värvilised purgid kätte ja see lõhn lihtsalt niitis mu jalust. Ei-ei, mitte see hull vana-aja hull värvilõhn vaid midagi sellist, mida oleks võinud lusikaga süüa. Rääkimata värvist, mis oli nii isuäratav. Ja pehme pintsli asemel võtsin mina mõningaste veidrate katsetuste asemel kasutusel hoopis kõige tavalisemad põrandalapid. Esimene kiht roosat sai kiirelt seina. See oli oluline, sest muidu oleks jäänud segavad triibud jätkukohtadesse. Kuigi purgist vaatas mulle vastu magus tumedam roosa, siis seinal jäi tulemus liiga hele. Roheline sein jäi veel heledam esimese kihi järel. Teise kihi järel hakkas juba looma. Mu pisike armas 1,5aastane Tannu oli kohe eriti vapper selles suures sahmimises ja kiirematel värvimise hetkedel leidis ise minu lähedal endale vahvaid tegevusi 😀
#000009
Ja siis kui Mustikas ööseks kinni pandi, siis läks väikene väsinud mees ilusasti kodus tuttu ja mina sain magava lapse kõrval teiste vajalike asjadega tegutseda. Teha oli ju nii palju! Päkapikupiltidest kuni piparkoogisüdame-kardinani ja kuusk ja maja ja kastid ja padjad ja mis kõik veel!
#000010
Järgmisel hommikul värvisin kolmanda kihi efekti seina ja mulle meeldis tulemus üha enam. Roheline oleks tegelikult eeldanud veel paari kihti, et saavutada see tumedusaste, mida ma temalt ootasin, aga aeg seadis omad piirid. Roosa oleks võinud ehk nõks tumedam olla, aga ma armastasin teda ka juba sellisena 🙂
#000011
Alt poest leidsin kanga – valge, läbipaistva, tihedamas koes valgete ebakorrapäraste mummudega. See oli nagu unelm! Sest see oli ju täpselt nagu tihe lumesadu ja kardinana suutis see mu tuppa tulles peita Mustika kireva aatriumi ja oleks katnud ka kõige sombusemad ja tormisemad hallid ilmad pehme valge lumevaibaga. Kuna ostukeskuse plaaditud hallikas kivipõrand mind hirmsasti häiris ja head vaipa ma ei leidnud, siis sealstamast kangapoest tõin ka valget pehmekarvast kaalukangast, mis koheva lumevaibana maad hakkas ka toas katma. Jaa, muidugi ma saan aru, et see ei ole absoluutselt praktiline ja mis kõik veel. Aga jõlude puhul ju vahest võib vallatust teha? 🙂
#000012
Riiet oli poes just nii palju, et sain poole oma suurest “aknast” katta lumesajuga ja ülejäänu sai endale tamiili külge liimitud papp-piparkoogidest kardina. Ma ise olin selle üle kohe eriti õnnelik, sest see andis suure diivani massivsuse juures ruumile nii palju liikumist juurde.
#000013
Kuna Rosin kommentaarides just mu jõulutoa patjadest juttu tegi, siis räägin neist veidi enam 🙂
#000014
‘Joonistatud’ on need villasele kangale. Osetud Abakhanist, kilohinda kahjuks ei mäleta, aga kuna annab kenasti käristada, siis nentis myyja, et kvaliteetne kraam. Asjatundmatuna ei oska ma ka vastu hakata 😀 Pruunid padjad on 70×70, valge põranda oma on suurem, aga mõõte peast ma ei mäleta.
#000015
Villase puhul triikisin vist mingi 10 minti. No ei midagi. Siis viskas yle ja triikisn õigelt poolelt läbi kypsetuspaberi. Kyll pigem vaid korra sõitsin kuuma rauaga sealt yle ja värv hakkas kohe kerkima. Mõnes kohas kerkis isegi veidi yle, aga vaat kinni ikka ei jäänud ilusasti 🙁
#000017
Eks need padjad sihukesed vanainimeste ja muude rahulike tegelaste iluasjad võivad olla. Õrnalt kannatab neid isegi pesta, aga mina endale koju neid tuua ei saa, sest pisikesed sõrmed nokiksid põnevalt kobrutava valge värvi sealt kohati kindlasti päris edukalt lahti. Nii, et väikese koormustaluvusega ilusad iluasjad 😉
#000018
Õnneks nende pisemate motiividega läks rohkem õnneks ja nii selle valge põrandapadja kui ka tassialuste valge Fun Lineri joon kinnitus märksa paremini.
#000019
Samas on mul juba olemas sama toote analoog, oli vist firmalt Tulip (myygil samuti Vunderis, kuhu jätan ma iga kuu lõviosa oma sissetulekutest ;) ja peagi teen katseid sellega. Kuna seda kinnitatakse kanga kylge teisel viisil, siis ehk hakkab see siiski korralikult ja kindlalt ka villase kylge. Näis, mis sest tuleb. Alla ei kavatse ma veel vanduda, sest tahan endale ka kõrge koormustaluvusega piparkookpatju jõuludeks koju saada 😀
#000020
19 thoughts on “Minu Mustikas nr 1: Jõulutubade konkurss”
#000023
hästi lahedad -jälle miskit uut minu jaoks
#000025
vau, siin jätkub vaatamist ja lugemist veel paljudeks ... aastateks:) tere tulemast!
#000028
ma siis jään ootama, kuidas selle tulipi värviga pildid jäävad ja kas jäävad näppimiskindlamad. mu 2,5a põnn vist näpiks need pildid kohe maha, muidu sain sealt näituselt oma arust hea idee 🙂 igal juhul superilusad asjad!
#000029
vapustavalt ilusad padjad ja muugi. superilus värv (pruun) ja kaunis muster. väga ?eff!ongi põnev midagi erilist ja vähem esindatut siit ka leida 🙂
#000030
kas muster on lausa peast või mingi trafareti järgi tehtud?
#000031
Tänud teile, meele teeb kohe rõõmsaks toredaid komme lugedes! Muidu pusid siin omaette ja mees aint toriseb, et jälle on tuba igast sodi ja kraami täis ja söögi asemel on laual mittesöödavad käkid 😀
#000032
Muhv, joonistused on peast või ehk siis kuidas käsi ise liikus. Patjadel pikki jooni vedades kiskus käsi vahel väsimusest krampi ja seepärast tulid ka tiba lopergused spiraalid ja sarved 🙂
#000033
Rosin, kindlasti katsetan ja anna siis teada selle Tulipi asja. On ju minugi eesmärk need asjad saada lapsekindlaks 😀 Aga samas saab sarnaseid asju ju tikkides või suisa pisikeste pärlitega teha. Usun, et jube ilus jääks ja kindlasti veel eksklusiivsem ja kindlasti ka näppimiskindlam 🙂
#000034
mulle vaga meeldib see asi! Ise joonistan sellised kribusid kaartidele... ei tulnud selle pealegi, et pilt üle telegeerida patjadele! väga armsad
#000035
Oooo ! Jälle midagi põnevat ... Väga ilusad asjad on, kusjuures ma esimese pauguga arvasingi, et need pildid on tikitud, siis alles lugesin, et hoopis joonistatud.Jään põnevusega Su uusi poste ootama 🙂Dragonfly
#000036
nii ilusad padjad! ostsin ka seda tulipi värvi põngerja sokkidele pidurite tegemiseks,aga juhendit ei ole.kas tead kui kaua peab värv kuivama enne kui triikida-paisutada saab?
#000038
Vat sellised asjad mulle meeldivad! Sellised kiftid joonitused 🙂 Kohe mõnus on vaadata 😀 Kifti tööd teed!
#000039
Dots, mul on Tulipi 3D dekoratiivvärv Puffy ja selle juhend ytleb nii:Kangas eelnevalt pesta. Pesukindel 72h möödudes. Värvi paisumiseks triikida motiivi kanga pahupoolelt aurureziimil pehmel alusel. Masinpesemine madalal temperatuuril õrna pesuvahendiga. Kuivatit mitte kasutada.
#000040
Kui hea vaheldus on näha ka võrdlemisi teist sugust tööd 🙂 Ja kui ilus veel 🙂Ja komplimendid kena jutu juurde postitustesse 😉
#000041
Appi kui äge! Selline graafiline joonistamine on midagi minu maitsele. Hästi hästi armas. Hea jõulukingiidee andsid. Õmben vist hulga kingikotte ja joonistan peale. Ootan Sinu uusi postitusi 🙂
#000042
Väga puhas töö peaks ütlema...hästi kvaliteetse ja tasemel mulje jätab. Väga rahulikult ostaks sellise poeletilt.
#000043
aga täna mina nägin hommikul ühest saates neid mustika keskuses sisustus näitusel olevaid töid.. ja mõtlesin pingsalt kus nägin neid patju ja seda majakest.. vaatasin saate lõpuni ja vups netti blogidesse kolama et kus ikkagi näinud olen.. ja näe siin need ongi:D super tööd igatahes 😉 tubli oled:D
#000044
Leave a comment Cancel reply
#000045
Save my name, email, and website in this browser for the next time I comment.
#000046